Laurus novocanariensis

Laurus novocanariensis er et eviggrønt tre i laurbærfamilien.

Det blir opptil 20 m høyt. Unge kvister er hårete. Bladene er lansettformede med mange kjertler, og unge blad er hårete under. Trærne er særbu med hann- og hunnblomster på ulike planter. Pollenbærerne har to pollensekker. Frukten er eggformet, 1–1,5 cm lang og svart når den er moden.

Arten er utbredt på Kanariøyene (Hierro, La Palma, Gomera, Tenerife, Gran Canaria og Fuerteventura, men neppe Lanzarote), Madeira og i sørlige Marokko. Den er svært vanlig i laurbærskogene 500–1500 moh. på de vestlige Kanariøyene og Madeira. Den kan også vokse på fuktige steder i lynghei (fayal-brezal) sammen med trelyng og Morella faya. Treslaget kalles loro på spansk.

Laurus novocanariensis ble ikke vitenskapelig beskrevet før i 2002. Før det ble den regnet som samme art som Laurus azorica, som nå er begrenset til Azorene. Genetiske studier viser at det kan være riktigere å anerkjenne bare én art i slekta Laurus. Bestandene av Laurus nobilis i det vestlige middelhavsområdet står genetisk nærmere Laurus i Makaronesia, enn Laurus nobilis i det østlige middelhavsområdet.

Galleri

Referanser

Eksterne lenker 
 

Laurbærfamilien